Bliuzas

Bliuzas () – JAV vokalinis, vokalinis–instrumentinis, o vėliau ir instrumentinis žanras, kurio formavimuisi didžiausios įtakos turėjo vergų, gyvenusių pietinėse valstijose, ypač prie Misisipės deltos, dažniausiai liūdnos darbo dainos ir religinės giesmės (spiričiueliai, gospelai).

Bliuzas išsiskiria savo muzikine forma: posmelį sudaro 3 eilučių posmas, kurio antra eilutė tiksliai atkartoja pirmąją, kiekvienai eilutei skirti 4 muzikos taktai, taigi iš viso susidaro 12 taktų muzikinė–harmoninė struktūra. Kiekvienoje eilutėje vokalisto partija užima šiek tiek daugiau nei du taktus, o likusi dalis paliekama instrumento „atsakymui“ (instrumentalistas dažniausiai improvizuoja), todėl bliuzas – tai nuolatinis dialogas tarp vokalinės bei instrumentinės partijų.

Bliuzo improvizaciškumas turėjo lemiamos įtakos improvizacijų džiazo muzikoje atsiradimui. Bliuzui būdinga ir specifinė dermė, kurioje ypač intonuojami III ir VII- tas laipsniai bei sinkopinis ritmas ir ryškiai pabrėžiamos silpnosios takto dalys.

 Žymiausi atlikėjai 

 Ray Charles
 Jimi Hendrix
 Eric Clapton
 Robert Johnson
 Muddy Waters
 John Lee Hooker
 B. B. King
 Buddy Guy
 Stevie Ray Vaughan
 Gertrūda „Ma“ Rainey
 Bessie Smith
 Robert Cray

 Nuorodos 
 RELAX FM – Vienintele radijo stotis Lietuvoje, intensyviai grojanti bliuzo muziką
 Blues radijo stotys 
 Blues Matters – Jungtinės Karalystės bliuzo žurnalas
 Blues In Britain žurnalas
 Blues & Rhythm žurnalas
 Bliuzo fondas